Stoltenbergs gate (Tønsberg)

Stoltenbergs gate (1-33, 6-60) er en gate i Tønsberg sentrum. Den går fra Hvalenkrysset ved Stoltenbergparken og Farmannstorvet til Mammutkrysset ved Gunnarsbøparken og Kanalen. Gaten er en del av fylkesvei 325 og er en trafikkert gjennomfartsvei.

Gaten er oppkalt etter Carl Stoltenberg (1770-1830) som var Tønsbergs representant i Riksforsamlingen på Eidsvoll. Stoltenbergs gate nevnes i folketellingene for Tønsberg i 1801Digitalarkivet: Folketelling 1801 for 0705P Tønsberg prestegjeld, Stoltenbergs Gade, 1865Digitalarkivet: Folketelling 1865 for 0705P Tønsberg prestegjeld, Stoltenberggaden 43a og 1910.Digitalarkivet: Folketelling 1910 for 0705 Tønsberg kjøpstad, Stoltenberg gate 37 Gaten ble forlenget helt til Kanalbrua i 1932, og fikk sitt offisielle navn i bystyret 15. juni samme år. I 1940 ble den forbundet med Farmannsveien.

Bygninger
 Stoltenbergs gate 1 fra 1971 er tidligere kalt UNI-gården og Kremmerhuset. De nedre etasjene kalles nå Torvhallen og er en del av kjøpesenteret Farmandstredet.
 Nummer 3 er Telenors bygninger fra 1959, 1970 og 1979. Det eldste av disse kalles «Televerksgården».Tb.no: Kan bli nye boliger  
 Nummer 26 er det tidligere Blå Kors Norge-huset fra 1972.
 Fylkeshuset med adresse Svend Foyns gate 9 er bygget i 1960 og utvidet 1993.Ditt Distrikt: Gunnarsbø 
 Tønsberg Svømmehall fra 1968 med adresse Wilh. Wilhelmsens vei 1, er tegnet av arkitektene Helge Abrahamsen, Hans Grinde og Rene Philipp.
 Stoltenbergs gate 48 er et kontorbygg fra 1954, som ble utvidet i 1980 og fikk en ekstra etasje i 1986. Bygget ligger i hjørnet av Mammutkrysset.

Referanser

Kategori:Veier i Tønsberg